Cesarhanmun/geonobi-data huggingface dataset:
地名: 安州 (平安道, 牧)
年: 1812.0

○甲申/平安監司啓言: "故郡守鄭蓍贈職庀葬之節, 寔出特恩, 而因該郡之在賊藪, 立慬事實, 未卽詳聞。 卽者安州牧使趙鐘永, 送人詳探顚末。 則去月十八日夕, 
                〔凶〕
              賊之騷說, 大動於該郡, 郡底人民, 一時驚散, 該郡守騎馬獨出, 躬巡坊里, 曉諭四散之民, 或去或留。 還坐政閣, 招各班官屬, 則羅卒等, 各持旗鼓, 鉦鑼之物, 一齊走去, 其次則官奴盡去, 又其次則衙前亦去。 事方倉猝, 罔知攸措, 由吏金正倜, 始乃入告曰, ‘賊報如此, 小人今當騎撥探來矣。’ 隨卽出去, 不移時還來曰, ‘賊黨屯聚於多楅洞其勢甚盛。 先歸印符, 繼投降書, 苟全性命, 猶賢乎死矣。’ 該守郡聞此言, 發憤大責曰, ‘吾寧死於賊手, 爾焉敢爲此等大逆之說乎?’ 卽使逐出。 而其時則夜二更三更之間也, 官門之內, 政閣之上, 對燭而坐者, 惟郡守及其老父與其弟一人, 其外三寸叔一人, 隨廳妓蓮紅一人。 而郡守揮送廳妓, 囑其外叔曰, ‘我死, 當收屍, 先卽避身可也。’ 乃與其父其弟, 共議急報於巡營, 而郡中無一吏, 未暇成文牒, 欲以書報兵營, 方欲裁寫之際, 賊兵四五十名, 大噪官門, 一齊突入。 鎗劎之手, 升軒圍入, 執髻大喝而脅之曰, ‘汝若圖生, 則印符及各庫開金, 速卽來納, 投降文字, 亦可書呈, 不然則死矣。’ 郡守厲聲叱曰, ‘汝以梟獍之種, 逆天搶攘, 眞是劇賊也。 吾命未盡之前, 必無是理, 速殺我以快汝意。’ 賊又捽曳於庭, 數次劫之, 終不可屈, 則賊乃拔劎斬之。 仍又曳出其父, 繼欲下手, 郡守同生弟, 以其身且抱且覆, 賊亂加兵鋒, 父子被刺, 父先殞絶, 子則
                〔昏〕
              窒, 竝皆曳出門外。 賊差定留營將, 使主郡事, 卽率其兵而還歸多福洞。 故郡守之外叔避鋒得生, 與其衙奴, 先救郡守之弟, 匿於蓮紅之家, 買取二具薄板, 僅得以垢衣一襲
                〔斂〕
              屍。 二十六日, 始殯于官門外五里, 郡守之弟, 僅全一縷。 及到二十九日, 官軍大勝, 賊衆敗散, 嘉山餘黨, 始乃一空。 其翌日, 官軍入該郡, 悉搜餘黨, 則郡守之弟與外叔, 被縳就陣, 自言非賊, 而乃知其爲故倅之親屬。 本營虞候召見而慰撫之, 賜以米錢, 至今賴以延活云矣。 贈參判鄭蓍立慬始末, 今始益聞所不聞, 危忠卓節, 無愧乎故忠臣宋象賢。 當此逃倅相望陰沴未掃之日, 有此一人, 可以勵臣節而破賊膽, 謹依特下恩典, 自臣營治送殯
                〔斂〕
              之需, 返葬時護行之節, 另飭于沿路各邑。" 敎曰: "頃以樹風聲之意, 雖有褒贈之擧, 猶不得立慬事實, 日常耿耿, 今見箕伯狀辭, 澟然忠義, 如見其人, 重爲之惻然傷衋。 噫! 不識何狀, 與唐之顔眞卿何異? 從容取義, 與國朝宋象賢何異? 況其父子兄弟之一門遭
                〔禍〕
              , 不愧於卞氏兩世, 何其烈也? 贈參判鄭蓍加贈兵曹判書, 其父問名, 亦爲贈官, 幷施綽楔之典。 其弟之被刃不死, 可見天理之昭昭。 待闋服卽爲調用。 其返柩過京日, 遣禮官致祭事分付。 蓮紅妓事, 當此搶攘之時, 羅卒衙屬, 幷皆逃走, 而終始不避, 至於故倅之弟, 匿其家而得生, 微賤之類, 卓行可尙。 從厚施賞事, 一體分付。"
地名: 定州 (平安道, 牧)
年: 1398.0

○道傳字宗之, 號三峯, 安東
              奉化人, 刑部尙書云敬之子。 前朝恭愍庚子, 中成均試, 壬寅, 中同進士, 累遷至通禮門祗(侯)
                〔候〕
              。 丙午, 連喪父母, 廬墓終制。 辛亥, 召拜太常博士。 恭愍親享宗廟, 道傳按圖製樂器。 遷禮儀正郞、藝文應敎, 進成均司藝。 甲寅, 恭愍薨, 乙卯, 殘元使者至境上, 道傳曰: "先王決策事明, 今迎元使不可。 且元使欲加我罪名而赦之, 其可迎乎?" 時宰不聽, 道傳强言之, 見怒貶會津。 甲子, 賀聖節使鄭夢周, 擧爲書狀官赴京, 還拜成均司成。 丁卯, 乞郡爲南陽府使。 戊辰, 上當國, 召拜大司成, 屢獻計, 陞密直提學、知貢擧。 爲十學都提調, 敎詳明太一諸算法, 移藝文提學, 作《胗脈圖訣
                  〔診脈圖訣〕
                》。 己巳, 與趙浚等, 請革私田。 恭讓立, 陞三司右使, 以中興功臣封忠義君。 庚午, 陞政堂文學。 尹彛、李初誣罔之獄作, 道傳力主其議, 鄭夢周言於上, 寢之。 道傳以計稟使如京。 辛未, 上言刑賞得失, 恭讓不能容, 貶羅州。 壬申, 召還, 與南誾等定計推戴。 上卽位, 策勳爲一等, 加門下侍郞贊成事、兼判尙瑞。 又以計稟使如京, 陞判三司事、兼判三軍府事。 爲三道都統使, 作《陣圖》、《蒐狩圖》、《經國典》、《經濟文鑑》。 又作樂歌, 有《夢金尺》、《受寶籙》、《文德》、《納氏》、《靖東方》等曲。 與鄭摠等, 修撰《高麗國史》。 封奉化伯, 階特進崇祿。 丙子, 同知貢擧, 始用初場講經之法。 丁丑, 宣撫東北面, 定州郡名, 築孔州城。 戊寅春, 還, 上迎勞以厚。 道傳天資聰敏, 自幼好學, 博覽群書, 議論該洽, 常以訓後生闢異端爲己任。 嘗窮居偃仰, 自謂有文武才。 從上至東北面, 道傳見號令明肅、卒伍整齊, 進而密言曰: "美哉此軍, 何事不可濟?" 上曰: "何謂也?" 道傳對曰: "謂擊倭寇于東南方耳。" 營前有老松一株, 道傳請留詩松上, 白而書之曰: "蒼茫歲月一株松, 生長靑山幾萬重。 好在他年相見否? 人間俯仰便陳蹤。" 及開國之際, 往往醉中微誦曰: "不是漢
              高用子房, 子房乃用漢
              高。" 凡可以贊襄者, 靡不謀之, 卒成大業, 誠爲上功。 然以量狹, 多忌且怯, 必欲害其勝己, 報其宿憾, 每勸上殺人立威, 上皆不聽。 所撰《高麗史》, 恭愍以後筆削, 多不以實, 識者非之。 初道傳師事韓山
              李穡, 與烏川
              鄭夢周、星山
              李崇仁爲友, 情好實深。 後欲納交趙浚, 讒毁三人, 以成仇怨。 又以外祖禹延妻父金戩, 嘗爲僧, 潛奸奴樹伊妻, 生一女, 是爲道傳外祖母。 禹玄寶子孫以戩姻族, 熟聞其說。 道傳當初除拜, 告身淹滯, 謂爲玄寶子孫, 揚說使然, 積其憤怨。 及其得志, 必欲陷玄寶一門, 釀成其罪, 陰嗾居正等, 殺其三子及崇仁等伍人。 乃與南誾等, 欲挾幼孼, 恣行己志, 謀害宗親, 身與三子, 俱及於死。 誾, 晋州
              宜寧人, 檢校侍中乙蕃之子。 恭愍甲寅, 中成均試, 僞朝庚申, 拜社稷壇直。 乙丑, 倭寇作耗三陟郡, 城小且危, 難其守, 誾自薦以行。 旣到郡, 寇猝至, 誾開城門, 率十餘騎突出擊之, 寇敗走。 事聞, 以司僕正召還。 戊辰, 從上至威化島, 與趙仁沃等, 獻回軍之議, 且密謀推戴, 以上嚴謹, 不敢發言。 旣還, 密言於殿下, 殿下戒以勿言。 己巳, 拜鷹揚軍上護軍、兼軍簿判書, 庚午, 陞密直副使。 壬申, 恭讓信讒疑忌, 事且不測, 殿下乃召誾, 令與素歸心者, 密議推戴。 及上卽位, 拜判中樞院事, 賜奮義佐命開國功臣之號。 累遷至參贊門下府事、兼判尙瑞寺事、右軍節制使。 丁丑, 封宜城君。 誾性豪邁無檢束, 自幼好奇計, 開國之際, 功在上列。 然以不學識闇, 贊成康氏奪嫡之計, 遂與道傳等, 圖擅國柄, 欲去宗親, 卒及於禍, 年四十五。 子四, 景壽、景祐、景福、景祉。 孝生, 順天
              富有人, 知錦州
              仁立之子。 僞朝庚申, 中成均試。 癸亥, 登乙科第二人, 由堂後積官至掌令。 以世居全州, 素歸心於上, 得與開國功臣之列。 自中丞出按慶尙, 陞中樞院副使。 又爲慶尙道都觀察使, 制造兵器, 人稱精巧。 官至藝文館大提學、富城君。 年五十。 子道源。 葳, 密陽人。 初仕恭愍, 以至僞朝, 歷仕中外, 見稱才能。 金海、晋州、雞林、永興, 皆其所歷。 屢擊倭寇, 國家知有將略, 累遷至密直副使。 出鎭合浦, 領舟師攻破對馬島。 及上卽位, 朴仲質等在逮辭及, 臺諫連章請置極刑, 上營救俾全。 陞參贊門下府事, 命典禁軍。 至是, 諸王子召之, 率甲士出闕門遲回, 以至於死。 子耆。 曼殊, 文化人, 右副代言總子。 恭愍朝, 爲寶馬陪行首, 癸卯, 拜將軍, 累遷至密直副使。 丁巳, 從上豐海道, 擊倭寇, 戊辰, 從上至威化島, 與議回軍, 拜知門下, 稱爲回軍功臣。 庚午, 拜門下評理, 辛未, 兼鷹揚軍上護軍。 及上卽位, 稱爲原從功臣, 拜商議門下府事。 及是, 率其子源之至, 罔知進退, 皆及於死。 子三人, 長卽源之, 次隱之、衍之。
地名: 定州 (平安道, 牧)
年: 1409.0

○杖前定州牧使李斯剛六十, 罷南原府使吳湜職。 斯剛有祖上兩邊不當屬公奴婢, 招隱役使久矣。 及聞新法屬公奴婢在逃者, 本主捕告充賞, 反以新得爲辭, 告官受賞, 猶爲不足, 更以捕覓之功, 告狀于南原府, 湜不察其僞, 加賞一口。 事覺, 議政府令刑曹核實, 請斯剛瞞官僥利及湜昏昧濫賞之罪。
地名: 定州 (平安道, 牧)
年: 1410.0

○命追奪金玉謙職牒。 玉謙, 本東北面定州吏也。 給事潛邸, 官至上護軍, 掌本宮錢穀出納, 多行不義; 受私奴崔隣等賂; 妄托內敎爲書, 至咸州本宮, 盜用粟米七十石、稷米三十石。 事覺, 玉謙已死, 命收職牒; 崔隣等, 決杖有差。
地名: 定州 (平安道, 牧)
年: 1416.0

○前漢城府尹韓尙桓及前開城留後司斷事官元恂、前定州都護府使安升慶、前兵馬使朴東美等, 廢爲庶人; 辛有賢妻趙氏、金四知妻王氏、李思恥妻韓氏等, 爵牒收取, 奴婢皆屬公, 從司憲府之請也。 初, 升慶爲媒, 勸元恂以女妻無咎之子麤, 趙氏以女妻無疾子矗, 王氏使其子永倫娶無疾長女, 韓氏使其子緊娶無疾次女, 東美之母媒矗, 而東美不禁, 又以無疾之子愛重爲養子故也。 緊及永倫坐結婚黨逆應處斬, 上皆原之, 減等施行。
地名: 定州 (平安道, 牧)
年: 1426.0

○罷知安山郡事金理恭、定州牧使南宮啓職, 以濫受(金道鍊)
                  〔金道練〕
                
              奴婢也。

○咸吉道行臺監察李師曾復命啓曰: "初鐵原戶長金生娶杆城戶長之女, 生子金松、金珍衣等, 逃居于咸興府之洪原縣, 累世子孫男女四百二十六口。 金道練之父元龍, 以興販主於金珍衣家, 細知金生子金松名字根脚, 認以逃奴許松所生, 托林堅味勢, 歲庚申, 告于文川官, 枉法取招從賤。 堅味被誅後戊辰年, 從良定軍役。 金道練及一族孫鳳、李安等又以奴婢推之, 謀欲得決, 贈與權勢, 卒平城府院君
              趙狷十七口, 卒右議政鄭擢七口, 右議政趙涓六口, 谷山府院君
              延嗣宗七口, 李原四口, 故參議曺崇德八口, 趙末生三十六口, 定州牧使南宮啓二口, 摠制李興發四口, 知宜川郡事尹諫十四口, 知安山郡事金理恭三口, 少卿崔得霏一口, 大護軍李乙和一口, 前正郞吳備一口, 前司正申得止八口, 卞貴生十二口, 前判事李烈一口。" 命下司憲府。
地名: 定州 (平安道, 牧)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。
地名: 定州 (平安道, 牧)
年: 1440.0

○刑曹啓: "全羅道
              珍山囚私奴長命、全州囚私奴金元生、濟州囚私奴光龍、平安道
              定州囚官奴徐彦, 竝三犯竊盜; 忠淸道
              礪山囚戶長文繡、慶尙道
              蔚山囚良女方兀歐殺人, 請竝依律處絞。" 皆從之。
地名: 定州 (平安道, 牧)
年: 1450.0

○議政府啓曰: "今聞, 以使臣之請, 加定廣州、原平兩邑奴婢。 臣等以爲, 若使臣請爵族親, 及几干求請之物, 則此特一時小事耳, 雖聽從, 可也。 各邑奴婢, 則當初定州、府、郡、縣之號, 隨其號之高下, 定爲奴婢之數, 今若如此, 則漸致紊法之弊。 高麗衰季, 州、郡之號, 率多更改, 相奪奴婢, 此豈可法之事哉?" 上曰: "廣州, 是監司本營, 且彫殘倍於他郡, 頃者予欲加屬奴婢, 而卿等非之, 故不果。 今使臣請之, 其可不從乎? 若原平, 則其奴婢, 準本邑之數與否, 其考以啓。"
地名: 定州 (平安道, 牧)
年: 1462.0

○都體察使韓明澮據吏曹受敎關啓: "臣今親審雲山郡, 人吏ㆍ日守蠲遼東騎載、新安館立馬、寧邊府立役、本邑合排完聚等事, 竝皆未便。 但本郡東指熙川一百二十餘里、北指理山二百七十餘里、碧潼二百四十里、昌城二百七十里、西指泰川九十里、南指博川九十里、寧邊六十里, 在四路中央, 大小使臣絡繹來往, 都節制使夏則本營寧邊, 冬則理山赴防, 其間三百里程報變遞馬及大小使客支待爲難。 本郡鄕吏七十六戶、日守六戶、居民四百九十七戶、官奴婢竝五十二口。 請復立爲郡, 在先移屬定州鄕吏ㆍ日守, 亦皆還屬。 臣又審三登本縣之地, 東入黃海
              遂安郡爲多, 四面道里不均, 西去江東九十餘里, 居民甚苦, 渡江往來。 江東則使客往來道路中央館舍完固。 請移三登縣於江東。" 從之。
地名: 定州 (平安道, 牧)
年: 1486.0

○乙未/受常參, 視事。 左承旨尹殷老將義禁府啓: "本啓學生李仁彦奸母之妹具氏産兒罪, 律該絞不待時。" 從之。 又啓刑曹啓本: "衿川囚私奴者叱同奸其主前萬戶金碩祖妾女仁非罪, 律該斬待時。" 從之。 又啓刑曹啓本: "定州囚軍人金卯山與弟貴存、官奴中云ㆍ內隱同結儻, 偸正兵崔貴馬二匹, 轉賣唐人罪, 依《大典》絞待時。" 從之。
地名: 定州 (平安道, 牧)
年: 1488.0

○僉知中樞卞袍卒。 袍初以武科起, 性貪。 爲金海ㆍ長興府使、定州ㆍ晋州牧使, 自造宰相求請書, 授其奴呈之, 因給官物潛輸于家, 吏莫能知之。 財産鉅萬, 日以貨殖爲事。 又貪祿俸, 冒年不致仕, 一日與兵曹郞官相詰, 不得已以老辭職, 上特以無病不許, 至是病卒。
地名: 定州 (平安道, 牧)
年: 1493.0

○戊寅/受常參, 視事。 左承旨金應箕將刑曹三覆啓本啓: "定州囚禮賓寺奴加都致、宣川官奴順同、金伊仇知從唐人
              李上佐之誘, 背本國向遼東罪, 律該斬不待時。" 右議政許琮啓曰: "平安道觀察使柳輊云: ‘順同乃其官房子, 至迷劣者也。’ 是必因加都致誘引而然也。" 工曹參判金升卿啓曰: "雖然, 罪重不可棄也。" 上曰: "雖云迷劣, 年旣十八, 不可不罪, 依法施行可也。" 司諫權俱請鞫吏曹官吏。 吏曹判書洪貴達啓曰: "雖有相避, 守令仕滿者書啓除授有前例。" 上曰: "有例則擬望何害?" 權侹啓曰: "歙谷乃內地, 不必急急築城。" 右議政許琮啓曰: "前朝之季, 江原道悉爲賊藪, 如此昇平時, 築之固善。 但以緩急之勢言之, 歙谷之城, 在所當後。" 上曰: "先築歙谷之城何耶? 其考啓。" 琮又啓曰: "義州舊城, 足以備禦, 不必退築, 但雉堞低微, 於瞻視埋沒, 加築爲便。 若先築邑城, 則前所聚石, 必盡用矣。 長城之築, 恐未就也。 姑停邑城, 先築長城何如?" 上曰: "已命兵曹判書審視矣。" 琮又啓曰: "海浪島在上國之境, 而吾民潛往來捕水牛, 立重法痛禁何如?" 上曰: "然。"
地名: 定州 (平安道, 牧)
年: 1501.0

○丙戌/受常參, 朝啓。 承旨李坫啓: "典獄署囚軍器寺奴內隱同
              渭原官奴永屬後逃亡罪及定州囚日守孫明好强奸十歲良女內隱伊罪, 斬待時, 初覆。" 王曰: "皆依律。"
地名: 定州 (平安道, 牧)
年: 1502.0

○受常參, 朝啓。 承旨李坫啓: "定州囚日守孫明好强奸良女內隱伊罪, 斬待時, 三覆。 典獄署囚私奴古昔同僞造印信罪, 絞待時, 初覆。" 王曰: "竝依律。" 持平柳應龍曰: "近來久廢經筵, 人君固當勤御, 緝熙聖學, 以光其德。 如其不豫, 則雖不强御三時, 猶可一日一御。" 王曰: "有眼疾, 不能御耳。" 正言李崇老曰: "先儒言: ‘親宦官宮妾之時少, 接賢士大夫之時多則人主自然涵養德性, 薰陶氣質。’ 請勤御經筵。" 王不答。
地名: 定州 (平安道, 牧)
年: 1503.0

○己卯/受常參, 御經筵。 大司憲閔暉論啓致元事, 不聽。 李世佐曰: "遼東護送軍, 例到義順館, 給送資糧, 自設湯站以後, 只到江上而還。 辛酉年後, 復到義順館, 其軍所供及還糧、人情等物, 計一年之費, 米至千餘碩。 江邊儲畜有數, 若至十年, 則將云萬餘碩, 何能支給?" 領事李克均曰: "義州之儲, 年年不足, 轉安州之穀以繼之, 其弊不貲。 今金輔、李珍若出來, 則令館伴從容曲說其弊, 則庶幾措置得宜矣。" 王曰: "可。" 特進官曺淑沂曰: "臣嘗爲平安道觀察使, 計本道儲穀之數, 除皮雜穀, 米則平壤五萬餘斛, 安州三萬餘斛, 寧邊四萬餘斛, 中和、三和、龍岡等邑纔萬餘斛, 義州、江界、定州、肅川、成川等邑名爲大官, 而或六七千斛, 其他各官, 或一二千斛, 其軍需所儲甚少, 而費出如節度使、虞候、軍官、鎭將、權管及各其所率軍官、別軍官、奴子及所持大小馬, 共四百四十餘
                〔匹〕
              , 計一年料豆, 幾五百斛。 且如文臣天使則都司率護送軍二三千, 太監則摠兵官率八千出來。 臣嘗爲義州牧使, 天使董越、王敞之行, 計所費四千餘斛。 其他本朝赴京護送之軍, 滿浦常時出來野人支供之物亦不貲, 而年年本道田稅減三分, 故其數不敷。 國家慮軍資之減耗, 歲輸司贍寺緜布一千匹, 貿米而補之, 然守令例貿五六斗, 計不過三四百斛。 以所入之數, 計所出之費, 則餘積無幾, 萬有邊患則糧道無由可繼, 爲今之計, 莫急於屯田。 臣前於辛酉年, 以義州
              圓直、從達兩島墾田事, 啓請蒙允, 卽令當領船軍吹鍊打鑄農器, 且以道內贓贖之物買農牛, 翌年壬戌, 以當領船軍墾田, 落種二十五碩, 秋來得穀一千斛, 屯田之利, 已驗於此。 臣意, 其傍威化島, 土品沃饒, 地勢平衍, 與兩島無異。 墾田則其利不啻萬萬, 但此島力役甚夥, 非兩島之比。 若使本道守令監莅, 則治民、防禦之暇, 恐不得專意, 大事不成矣。 請別遣諳練朝官, 職兼御史, 一年相遞, 專爲監莅, 兼糾守令不法, 則公私俱優。 且臣嘗爲順川郡守, 到江界, 絶無水田, 但於高山里有十餘頃而已。 其後臣以監司, 又到江界, 水田比比有之。 問之則皆南民徙邊者所墾, 而所收與內地無異。 臣留心審其可耕之地, 如高山里、伐澄浦等處盡墾, 則可落種二百餘斛。 請依義州例, 別遣朝官, 監莅起墾。 如此而比及三四年, 積穀有裕然後, 江界之穀, 用之於渭原、理山、碧潼等邑; 義州之穀, 用之於昌城、朔州等邑, 則內道轉輸之弊, 京布貿穀之費除而邊需自裕。" 王曰: "令該曹議其便否後, 收議于大臣。"
地名: 定州 (平安道, 牧)
年: 1512.0

○平安道觀察使李繼孟馳啓曰: "有一男子, 年可十七八者, 稱王子, 率僧人一名, 奴子一名, 橫行寺刹及內需司奴子等處作弊, 故執捉囚繫, 幷其人所抵定州書簡, 同以啓。" 傳曰: "急速拿來。"
                【先是有童謠云: "其客也萬孫。" 此男子名萬孫, 童謠似驗也。】
地名: 定州 (平安道, 牧)
年: 1513.0

○下萬孫推案于政院曰: "其細推覈以聞。" 因命只令項鎖, 勿着枷。" 其招曰: "年今十五, 乃廢朝李淑儀子陽平君也, 生長于南學洞。 年六歲, 廢朝亂作, 家奴寶同, 以名不知年歲相當家兒代見, 因負我, 以靑袱蓋覆, 路由水口門外逃去, 住京山。 以京山逼近京都, 勢難居住, 向皆骨山, 與寶同等禹大禪稱名僧, 向智異山, 住上元寺一年, 遂向香山, 抵普賢寺。 留住二年, 奴寶同身死, 又至安州
              圓通寺, 留七日, 與其寺僧竹淸, 潛說王子之意, 且欲歸京家, 則竹淸言: ‘刦成稱名者, 乃本宮奴子也, 今以黃灰木興利事, 來郭山矣, 可推尋同議。’ 乃率我歸郭山官。 刦成則不得見, 而竹淸同生郭山居內需司奴加仇之家止到。 竹淸開說王子之意, 則加仇之待我甚厚。 留一日, 加仇之乃與竹淸等, 到定州居內需司奴孝文家, 留一日。 孝文傳播我王子之言, 其面勸農、色掌等, 以我爲荒唐人, 移居于孝文妹夫萬福家。 孝文言, ‘阿只氏, 乃王子之言, 隣里喧說, 若通書牧官, 則阿只氏行止, 必善處矣。’ 廼請隣居校生洪允平, 使書簡呈于牧官, 則牧使以我爲荒唐人, 囚禁卽報使云。"
地名: 定州 (平安道, 牧)
年: 1543.0

○丙午/聽啓覆。 文義囚私奴欣連打殺徐允孫罪, 定州囚館軍吳允成打殺吳積福罪, 三覆, 依律。
地名: 定州 (平安道, 牧)
年: 1566.0

○辛亥/沃川居生員全燁
              
                【賦性醇謹, 待人以誠, 事親以孝。 其父牧使彭齡致仕, 窮居屢空。 燁盡力奉養, 極盡甘旨。 有餘, 必欲與其父所欲與之人。 晨昏定省, 不離膝下, 常以侍側爲切, 無意仕宦。 己酉歲重違父命, 捷鄕試之魁, 不以一名之得爲急, 不赴會試, 爲其定省之曠也。 平居間有往來賓客訪其父者, 躬自備饌, 以悅其意。 及其侍病, 少不離側, 藥必先嘗, 衣不解帶。 逮至大故, 治喪一遵家禮。 服闋出告反面, 一如平時, 敬事繼母, 一出至誠。 族親之貧窮無歸者, 必哀矜而周急。 有一五寸姪, 率養其夫妻, 幾至十年之久, 加以優給田土, 以開資生之路。 又有兩姪, 家極貧窮, 亦許田土, 使之耕食。 鄕黨稱其孝友, 閭里服其行義。】
              旌門賞職。 殷栗居鄭文昌
              
                【性本和順, 童稚之時, 丁祖父之憂, 百日後其父軾謂曰: ‘喪服自有等殺, 汝當食肉。’ 文昌泣曰: ‘父居喪, 吾爲人子, 而何忍食肉’, 心喪三年, 與父一時解喪。 祖母柳氏沒, 亦如之。 兩大王昇遐, 父軾謂曰: ‘民生於三, 事之如一。 君父之喪, 不可不謹。’ 與父同爲心喪。 父病, 晝夜侍側, 暫不解帶。 凡有欲食之物, 無不周求, 以稱其口。 病篤, 再嘗糞以驗其生死。 及終治喪, 一遵禮文。 朝夕哭奠, 一不開笑。 服闋, 每遇忌月, 則白衣麻繩帶, 不食酒肉. 其父軾以忠孝兼全復戶。 祖父鐵衡以孝行卓異, 亦旌門。 鐵衡女子鄭氏, 以節婦亦爲旌門。 一家累世孝義繼出。】
              
              定州居內需司奴鶴龍
              
                【年甫九歲, 母得狂疾, 無日不發。 鶴龍聞, 此病必用子息無名指, 然後得效, 就隣居奴, 使斷其指。 其奴疑恐, 累不聽從, 鶴龍哭泣哀乞。 其奴以刃斫斷, 恐怯未卽永斷, 猶不驚駭, 再斫得絶, 以其飼母, 母病永離, 至今保存。 誠孝至情, 出於天性。】
              已上旌門。 白川居私奴松伊
              
                【其母得惡疾, 斷手指, 流血口中, 母疾永瘳。 常時事母至孝。】
              
              西部居德仁副正
              龍壽
              
                【去己未年, 其母(待)
                    〔得〕
                  新危者, 斷手指和藥以進, 母病卽愈。 庚申其父病, 又斷手指。 至龍壽年少宗室, 別無見聞, 斷指和藥以進再, 誠孝彌篤。】
              
              西部居私婢春伊
              
                【性本至孝, 母死居喪, 哀毁如禮。 喪畢未幾, 其父暴得重疾, 絶不復甦, 春伊自斷手指, 和藥以進, 父病卽愈。】
              
              江陰居良女之卜
              
                【其母得熱病, 不省人事, 之卜以斫刀自斷左手無名指, 燒火和藥, 飮下復生。】
              
              交河居幼學洪百齡女洪氏
              
                【性本至孝, 其母得眩暈登, 不省人事。 洪氏斷手指和藥, 竟致其效。】
              已上復戶。

○傳曰: "平安道船運, 已令禁斷矣。 內需司之物, 非如雜處私家之比, 改成公事, 通行勿禁。"
                【內需司以定州
                  嘉山奴婢身貢之米, 船運水路事, 牒呈于吏曹, 吏曹移關于戶曹, 戶曹以乙丑年月臺諫之啓, 痛禁。 平安道船運事, 已捧承傳, 不可復開水路之意, 防啓。 故有是敎也。】
地名: 定州 (平安道, 牧)
年: 1567.0

○憲府啓曰: "平安一隅, 爲國西門。 其關防備禦之重, 倍於他道, 而防備切務, 唯在足食。 自祖宗朝禁斷舟運, 不通海路者, 不使塞下儲峙, 移入於內地也。 其長策良法, 固宜萬世之堅守, 而頃緣禁防一毁, 奸濫蜂起, 公私蓄積, 匱竭無餘, 殊乖祖宗貽謀之遠慮。 豈非國家後日之大患哉? 頃因臺官論啓, 
                【傳于政院曰: "平安船卜, 雖已禁斷, 內需司新本宮奴婢身貢, 則非如私家之物, 依舊舟運事, 言于戶曹。 戶曹防啓, 故致此論。】
              幷停內需司船運。 蓋欲塞源端本, 以固禁斷之法也。 自上洞照積弊, 旣賜允可, 至捧承傳。 纔閱數月, 又命冊輸定州等官土稅魚醢等物, 臣等不勝缺望。" 答曰: "自古雖禁兩界輸穀, 而內需之物, 則輸運矣。 今則旣禁內需之穀, 而此土稅等物, 亦禁之, 似乎甚矣。" 後累啓, 終不允。
地名: 定州 (平安道, 牧)
年: 1598.0

○朔癸未/先是, 贊畫主事丁應泰與楊鎬有隙, 奏劾之, 我國連遣崔天健、李元翼等, 上奏陳辨, 乞令仍留管事, 應泰嗛之, 遂馳奏曰: "臣行次夾江中洲, 見豆忝豐茂, 詢之遼人在途者, 曰: ‘此膏腴地, 收穫數倍西土。 先年, 朝鮮與遼民爭訟之, 都司屢經斷案, 鮮人不平。 萬曆二十年, 遂令彼國世居倭戶, 往招諸島倭奴, 起兵同犯天朝, 奪取遼河以東, 恢復高麗舊土。’ 等語, 臣不勝駭異。 臣行次定州, 而臣從役, 以布數尺, 換鮮民舊書包裹食物, 書名《海東紀略》, 乃朝鮮與倭交好事實也。 自丙戌年遣壽藺, 齎書禮, 達日本
              薩摩諸州及對馬島諸郡諸浦, 或受圖書, 約歲通倭船互市, 或受朝鮮米豆, 至納細布千匹、米五百石于伊勢守, 轉達日本, 皆獻納互市之實跡也。 且國王諸酋使舡有定數, 接待諸使有定例, 倭館使舡大小船夫有定額, 給圖書有職掌, 迎候供宴, 有定儀。 復詳其天皇世系、國王世係, 與夫政令、風俗歷歷指掌, 且假日本之使, 而通給琉球。 又按其圖說, 而熊川、東萊、蔚山其恒居倭戶二千有奇, 畠山殿副官書契中, 明言國王和親。 由是觀之, 紬米之說有據, 而招倭復地之說非虛語也。 不謂關白雄酋, 乃因其招, 而乘其敝, 遂一擧而襲破其國, 則鮮君臣之自貽戚也。 朝鮮應科人習三經, 則旣知《春秋》大義, 當謹奉天朝正朔, 何爲又從日本
              康正、寬正、文明等年號, 而大書之, 且小字分書永樂、宣德、景泰、成化紀年于日本紀年之下則是尊奉日本, 加于天朝, 甚遠, 而書又僭稱太祖、世祖, 列祖、聖上, 敢與天朝之稱祖、尊上等, 彼二百年恭順之義謂何, 而皇上試以此責問朝鮮, 彼君臣將何說之辭? 況其舞文, 訾辱中國先代帝王, 卽其一序, 已自槪見, 朝鮮君臣輕藐中國, 已非一日。 招倭搆釁, 自啓禍戎, 而剛憤求援, 動稱死節。 我皇上恩勤字小, 發帑遣師, 已復還全土界矣。 乃又固爭禮文, 再勤皇上東顧之憂, 且自偸安逸, 移禍天朝, 不知何所底極。 夫邦君無道, 六師移之, 三代不易之大法也。 今朝鮮國王
              
                【姓諱。】
              暴虐臣民, 沈湎酒色, 乃敢誘倭入犯, 愚弄天朝, 復與楊鎬結黨, 朋欺天子, 卽我皇上寬仁, 不忍遽加誅討, 而天鑑祖靈, 必奪其魄, 而斬其後矣。 督臣邢玠、按臣陳效與提督麻貴, 以及(自)
                〔司〕
              道、將領等官, 何乃未勘之先, 今自商計一疏, 扶同欺罔, 明日令人保留, 循私曲庇? 旣陰誘,
                【姓諱】
               差陪臣李元翼, 上疏保留, 頌鎬功德。 大猾許國威承望風旨, 恣逞刀筆, 强寫諸將連名奏疏, 稱訟楊鎬。 乞勑鎭撫, 自將黨賊許國威、彭友德及陪臣李元翼等, 依律鞫問窮究, 來歷明白, 則群奸不得倒持國柄矣。 臣今居鮮, 發奸欺, 恐諸奸又將惑鮮君臣, 爲登山入海之語, 駭人耳目然後, 彼有爵有土, 忍棄世守之國, 蹈亡命之流, 則將奚往? 此, 智者所不能惑也。 伏望皇上, 將臣所奏, 倂進呈《海東紀略》, 勑下廷臣, 秉公評議。 朝鮮君臣是否, 絶倭愚弄中國是否, 絶倭愚弄天朝, 邢玠、陳效、麻貴等是否, 循情扶同欺罔是否, 循私曲庇, 而諸黨奸謀, 自不能掩衆目, 而逃公論也。" 帝報曰: "這所奏朝鮮隱蔽事情, 著差去科臣, 上緊倂勘, 前屢有嚴旨。 東事候勘回之日, 功罪自明, 丁應泰不必再有陳瀆。 其奏內倭事是否, 眞僞一切, 戰守機宜, 著邢玠、陳效、丁應泰、徐觀瀾等, 盡去嫌疑, 虛心會議行擧, 飭以國事爲重, 毋得彼此參差。 見今秋防緊急, 部飭繁重, 蕭大亨安心供職, 俱不許紛紛瀆辭。" 仍催萬世德兼程前去經理。
地名: 定州 (平安道, 牧)
年: 1600.0

○以鄭琢爲左議政, 以李恒福爲右議政, 李弘老爲左副承旨, 金善餘爲禮曹佐郞, 金尙憲爲禮曹佐郞, 尹泂爲右尹, 李廷馨爲江原監司, 李慶全
              
                【早事豪俠不拘繩撿, 取友不端, 卒以陷身。】
              爲副校理, 權縉爲修撰, 
                【浮躁悖妄, 性且猜險, 奴事汝諄, 竊取玉堂, 爲朝廷羞。】
              
              黃致誠爲原州牧使, 韓述爲定州牧使, 沈宗況爲安陰縣監。
地名: 定州 (平安道, 牧)
年: 1607.0

○備邊司啓曰: "北道今年軍糧貿用次, 木綿百同措置入送事, 曾已啓下矣。 今日物力, 他無措備之勢, 姑以本司見留三十同, 差官爲先入送, 而下三道監司留營時, 儲備頗優,
                【慶尙道自設營之後, 割削郡縣, 輸入營中。 李時發、李時彦儲備五六年軍糧、軍器、木綿、火藥等物, 充溢營中, 他物稱是。 民瘠而營肥, 柳永詢糜費幾盡, 剝割尤甚。 前留庫正木一千五百匹、軍糧白米六百石, 用盡無餘。 又收鐵民間, 打造鳥銃, 分送各官, 勒令貿布, 各官則分定民間, 收布載送, 以充其闕。 每結別收米五斗, 皆非朝廷令也。 大建營軒, 剪彩爲花, 逐日張樂, 荒淫不止。 妓生有受米八十餘石者, 木綿不紀其數, 梨園生色, 而營儲蕩然矣。 又稱營屯、國屯, 勒定州縣, 以民結督徵, 隨入轉用, 所過州縣, 如經兵火之後。 下三道同然, 而嶺南尤甚, 一道之人, 不咎監司, 而歸咎朝廷及耳目之官。 今云營儲頗優者, 乃虛張其數以報者也。】
              各令除出二十同上送, 使之鱗次入送, 此外不足之數, 則江原道嶺東及慶尙左道各寺奴婢, 丁未條身貢各五同, 竝令除出, 秋成前依前例, 輸納咸鏡道初面官, 受到付考準之意, 四道觀察使處, 行會宜當。" 傳曰: "允。"
地名: 定州 (平安道, 牧)
年: 1614.0

○甲寅九月三十日己卯王(御西廳), 親鞫問
              莫同
              。 【先是, 咸鏡監司軍官羅允素及李泑等, 搜行端川地, 捕一沽兒, 稱爲致毅奴莫同。 竝其同行, 械送京師, 故
                  莫同
                親鞫之。】 
              莫同供: "本以定州校奴裵彦福之子, 隨商人金墨同, 來開城府。 又隨金萬福, 將入北道, 適於端川路傍, 刈草秣馬, 猝値羅僉使允素、李生員稱名人。 過而執之曰: ‘汝是何地人而從何人來此乎?’ 翌日率本郡下吏, 來執民身, 饋以和蜜燒酒, 迫令盡飮, 仍反接結縛亂杖, 燒鐵烙之曰: ‘汝稱朴致毅奴子則生, 否則必死。’ 又曰: ‘汝知朴致毅持黑馬布袋, 扮作商人形貌以逃乎?’ 民卽詭答曰: ‘知之。’ 又曰: ‘汝知朴致毅自水標橋邊草家, 乘曉逃去乎?’ 民亦答曰: ‘知之。’ 又曰: ‘汝知春生稱名者乎? 汝知朴致毅目下有黑子及毛乎?’ 曰: ‘知之。’ 民不勝酷烙, 卽依其所言以答之而已。 本名纛孫, 而商人墨孫改稱莫同, 元非朴致毅奴也。 民父母俱在定州, 推問隣里人, 則可知根着。" 奇自獻、朴承宗、沈喜壽
              同辭啓曰: "莫同諱不直言, 可嚴刑得情。 且李泑、朴應犀及致毅奴愛守必知之。" 卽令應犀等諦視之, 皆曰: "面貌, 與致毅奴莫同大異矣。" 沈喜壽曰: "此必由李泑, 【前所謂李生員者也。】欲爲自免計耳。 不然, 應犀輩何必强諱? 【輦轂之下, 誣告者如此, 況外方乎? 朝廷雖有安民之意, 斯民何以知之? 若此不已, 則人多有無辜而就死者, 莫如分釋之也。" 王不答入內而罷。 凡莫同雇主辭連被逮, 數十人。】
地名: 定州 (平安道, 牧)
年: 1618.0

○左參贊許筠上疏曰:伏以臣於初四日二更, 自外還家, 黑暗中, 有二丁壯, 伏於籬間, 將動手之際, 馬後奴子覺之, 叫曰: "有賊。" 賊逃出隱匿於人家。 聚里人搜覓得之, 結縛問之, 初稱文昌家奴, 次稱政丞宅奴, 固問何政丞, 則不答。 昨昨日, 送之於捕盜廳, 昨日一善尉婢, 請其放送, 又稱毛衣匠出入於文昌家者云。 臣以爲, 我獨當大論, 仇人嫉之, 欲行李師道害裵度之事, 豈可聽人嗾而放之哉? 大將等推諉至今, 不爲鞫問, 其盤結權貴, 有所謀爲之狀, 據此可知。 臣以孤根弱植, 力主去禍根之論, 異議者, 欲殺臣久矣。 今因奇家之怨, 嗾呈兇疏。 而李覮乃臣素不相善者, 頃日所啓, 自撰謀危君父四字, 加於臣身, 臣竊謂俊格之疏未下, 覮何以預知, 而遽加以不測之名乎? 臣欲就鞫, 必與覮封辨, 問覮何以知臣謀危君上曲折, 而只以徐當發落爲敎, 臣席藁待命。 欲於奇之出配, 更陳血疏, 乞與對辨, 旋有臺啓未處置, 徐爲定配之敎, 故臣只竢入對而已。 今刺客橫行, 欲先除臣, 臣一死之後, 則無以雪臣至冤, 故敢於大論方張之日, 不避瀆擾, 仰陳危懇, 罪合萬誅。 大槪自獻之必欲殺臣者, 乃欲滅口也。 癸丑變初, 西宮兇逆之狀已著。 臣謂奇曰: "此臣子不共戴天之讐也。 豈可容置於極尊之位, 以滅人紀哉?" 奇曰: "君無爲此言, 悌男昏弱, 豈能爲非常之謀? 而宮中咀呪, 安知非宮人自爲, 嫁禍於大妃殿乎? 況友英之招, 無他言, 而羊甲怒其橫死於應犀之計, 欲貽亂於國家, 故爲此兇說也。 渠輩雖欲爲逆, 孰肯從之? 且《尉繚子》言: 「重刑之下, 志士亦有誣服者。」 今主上無他子, 而東宮尙無嗣息, 萬世之後, 正論若起, 爲今日此事者, 雖在子孫, 亦豈可擧顔乎? 吾之外祖, 卽林百齡也, 今人道乙巳之事, 令我面赤, 君勿爲此議也。" 其心, 蓋以悌男比之任瑠, 而羊甲等謂之誣服云, 臣不勝寒心。 臣竊自以爲, 其子姪出於逆招, 願欲爲後日之地, 主此論也。 其後奇恐此言之洩, 深用疑懼, 臣亦不敢出諸口也。 此外怨上之言, 幸亂之說, 入於臣耳者, 不敢竝陳焉。 俊格之疏, 臣不得知, 俊格受學於臣, 訓誨之外, 與年稚之人, 談及時事, 猶且不爲, 況此兇疏中云云不測之說乎? 渠若聽之, 則何不早告, 乃發於渠父獲罪之日? 不告之罪, 渠亦甚矣。 無其說而誣告陷人, 則臣子所不忍聞者, 乃敢筆之於書, 苟非瀆亂天倫, 習以爲常者, 則安敢發此言, 而至達天聽乎? 其悖天逆上之言, 自爲構出, 則其罪有甚於逆臣也。 臣竊痛之。 在丙午冬, 臣兄筬爲吏判, 有人言於筬曰: "弘老寓李覮於廣州京主人家, 日夜聚會, 陰謀狡計, 無所不至云, 須爲東宮補外可也。" 筬卽連擬於外州, 其後竟爲定州而出。 戊申年, 以弘老腹心被劾, 五年削官。 國人無不知爲弘老之黨也, 寅緣幸免, 得躋淸班, 外假大倫, 內實觀望。 初四日啓辭, 不出廢黜二字, 乃擧貶削節目, 終曰‘遷置內宅。’ 其本情盡露於此矣。 覮乃敢受嗾修怨, 反以惡名, 橫加於臣, 臣更冤焉。 人臣負此大逆之名, 不可一日容息於覆載之間, 急與奇自獻、李覮等, 下獄對辨。 以亂謀何不早告, 禍根何不欲去, 窮問自獻, 而仍問覮, 何以知臣謀危君上乎? 一以摘二人回譎之狀, 一以雪微臣被誣之情, 則千萬幸甚。 臣爲君父, 出萬死, 以扶宗社, 而終遭罔極之讒, 今日刺客, 未必非出於嫉臣者之所爲, 殿下若不快辨洞雪, 以寢奸圖, 則忠貞之臣, 難保其餘生矣。 情隘辭蹙, 不知所裁。 伏願殿下垂憐曲察焉。 閏四月十四日, 始下推鞫廳。 

○(右承旨李偉卿啓曰: "定州爲地, 接近遼界, 倅牧姓名, 或於文簿間, 或於朝天, 一行從人處, 傳播於遼、廣諸將之聽聞, 必不無其理。 文希聖乃希賢之兄也, 希賢姓名旣播於奴酋中, 灼然無疑矣。 若於奴賊中有兇謀陰計者, 設或間諜, 使天朝生疑於我邦也, 以希賢處通書之意, 有嚆矢也必矣。 臣之職任在於出納, 文希聖
                定州牧使, 承傳不卽捧之意, 惶恐敢稟。" 傳曰: "令備邊司議處。")
地名: 定州 (平安道, 牧)
年: 1619.0

○平安兵使禹致績馳啓曰: "本月十一日, 三和炮手任進稱名人, 自廟洞(堡)
              渡來, 問奴情, 則曰: ‘矣身亦初以中營所屬, 渡遼被擄之後, 分派於奴酋舊城外寨居胡家作農爲事。 九月分, 奴酋率諸胡撤移者片城時, 身亦隨去, 十二月初八日夜, 獨身脫逃, 晝夜登山, (寸寸窺伺,) 第二十五日得達(廟洞堡渡來)。 在彼時目見, 則者片城內則以石高築高可三四丈, 而四面皆險截, 外人不得容足, 只南面暫爲平夷。 所謂南面則高可三丈, 以(大如中梁)木設柵爲城, 其長幾一射場。 一自者片始役之後, 農胡等作農於中原地方, 任意收穫, 而其處搶掠等事, 別無所聞。 如許攻掠時, 奴酋亦安坐, 使其子等領兵以送, 不日攻取以來。 奴兵移住者片時, 兩元帥一時率歸, 而只聞定州牧使、昌城府使隨歸之語。 迷劣之意則天兵及其陣未完, 或有掩襲攻擊追逐舊寨事, 日夜懸望, 而了無聲息, 胡兵移住新城, 自以爲樂矣。 身則生還故國, 百計無策, 忍死逃來’云云事。"
地名: 定州 (平安道, 牧)
年: 1621.0

○備邊司郞廳, 以領議政(臣)
              朴承宗意啓曰: "伏奉前後問于臣議啓之敎, 而臣重被人言, 席藁私室, 雖有下詢, 揆分難答, 而憂國一念, 發乎肝肺, 湯火尙不避, 其可無一言乎? 況臣抱病垂死, 今日不言, 明日就木, 雖欲進計, 其可得乎? 其一曰: 毛將事也。 仰聞毛將已到定州, 或云將向泰、朔。 臣(之)意, (恐不可也。)
              此賊善於偵探。 若知毛將, 移入內地, 或向山郡, 則賊必縱兵直擣, 繞出安、定之間, 則國事去矣。 當初毛將之來, 旣由水路, 我國答胡之言, 又稱入島, 是則可欺以方。 (虜亦疑之,) 今日不敢遽犯者, 安知不出於此也? (壬辰年, 自上駐駕龍崗分司, 以臣爲督戰官送于海西, 寔至月十八日也。 臣由三和絶河而渡。 臘月念間, 兪泓自請爲體察使, 亦渡河而東。 蓋以)海水極鹹, 且有潮汐, 雖冬月, 可以行舟(也), 毛將雖不肯遽入海島, 先令剃頭歸順者, 捲入海島, 晝則多張旗幟, 夜則列炬萬柄, 使光照數百里, 則鎭江之賊, 必望而知之。 此虜豈肯捨鞍馬, 而爭舟楫乎? 此弭兵之一計也, 而亦足以制剃頭反側之心。 然口談不如身履, 遙度不如近見, 令當事之臣, 悉心周旋, 終歸無患幸甚。 其二曰: 胡書事。 奴酋連送二書, 責以難行之事。 斷以大義, 則斬(其)使焚(其)書, 上告天子, 下諭八方, 發兵致討, 以快神人之憤, 固可也。 旣不能如此, 則宜思第二件。 鄭忠信則稱疾臥于義州, 使小譯措辭入送, 偵探賊情亦一計也, 而阿彌太住
                主
              之來, 小譯已爲往來, 今之入送, 恐或無味也。 
                (池)應春之初來, 便以鄭遵之言, 答報於太主, 婉曲措辭, 俾不至激怒, 亦一計也, 而非但時日已久, 賊將皆向那邊, 鄭遵通書, 反惹事端, 此兩事, 恐難爲也。 事有機會, 間不容髮。 有如病人, 寒勢熱交攻, 俄頃之間, 變症百出, 千里議藥, 難得對劑, 終恐無益也。 小譯之送、鄭遵之答, 已失機會, 則到今決難輕議而貽悔也。 其三曰: 入衛事。 昔符
              
                苻堅壓境, 桓沖深以根本爲憂, 送兵入援, 謝安却之。 雖在危急之時, 豈可無鎭物之意? 今若多調萬餘兵, 則諸道騷然, 必有意外之患。 (秦發閭左, 盜賊大興; 唐督石壕, 餘民逃散。 此)在所可慮, 然京城孤危, 人心叵測, 入衛之兵, 不得不調。 (昔蕭銑罷兵營農, 纔留宿衛, 終未免敗亡之患。) 古人云: ‘勇於戰、怯於守。’ 諸道兵使, 抄帶精銳, 登時入援, 宜急而不宜緩也。 駐於何地, 餉於何糧, 當責戶兵曹耳。 且臣與同僚, 所見終始無違。 近緣臣遘疾沈綿, 不與人接, 有何一分專主講和之心哉? 特以虜勢漸熾, 國勢漸弱, 每欲以禮自固, 姑緩兵禍而已。 然正論之人, 心常嘉悅曰: ‘國家不可無此等正論。 必須培養正論於此, 彌縫賊釁於彼。’ 實出於愛君誠心, 而臣性不受牢籠, 言不喜邊幅, 被人猜疑, 一至於此。 蘇轍所謂沮之, 則引退者, 正爲臣今日道也。 (其)安敢與人爭衡, 又安敢辦得職事? 況今朝議, 皆以正論爲尙, 或者以爲廟謨有後尾。 臣雖無識, 豈不知正論之可尙, 後尾之可畏? 惶恐敢啓。" 傳曰: "(啓意具悉。) 夷狄之患, 自有天地以來, 何代無之? 周
              
                太王･文王之聖德、漢
              高祖･唐
              太宗之雄武, 皆有隨時制宜之道者, 實出於爲社稷、爲民生之計也, 當時未聞有譏議, 國家賴之而久安。 不幸今者, 何物怪鬼, 罔知時變, 徒爲酸論, 欲壞我國事, 而備局諸臣, 莫察膠柱皷瑟之不可, 擧皆結舌, 袖手旁觀而囁嚅, 人臣循國, 豈如是乎? 惟卿休戚與同, 以社稷爲重, 則苟利於國, 終始永肩, 何畏多口, 一向牢入乎? 惟予在矣, 幡然而起, 盡心規劃, 勉副予望。 鄭遵答書、胡譯入送, 已失機會, 則終乃不答不送, 亦有後憂耶? 此事極重, 從速議處, 他餘條件, 竝急速擧行。"
地名: 定州 (平安道, 牧)
年: 1622.0

○午時, 王接見監軍於南別宮, 行下馬宴禮。 王曰: "天朝聖化方盛, 而奴賊敢生梗化之心, 仍致遼、廣連陷, 以天朝堂堂威靈, 何至於此耶?" 監軍曰: "此賊稔射天之惡久矣, 而邊臣狃安, 置諸尋常, 致有此變。 (其間曲折, 難盡於酒席間。) 當與接伴使密議, 一一通告。" (王曰: "王世子請行酒禮。" 監軍曰: "國王行酒時, 俺未免失禮。 王世子行酒時, 則第四爵俺當親執而進。" 王曰: "別無失禮。 儀註固如是耳。" 監軍)
              又曰: "(當依令。) 國王忠義, 天下皆聞, 而世子聰慧知禮, 不勝欣賀。" (王曰: "不敢不敢。") 王曰: "奴賊時在何地? 而征勦之期, (邈不聞知,) 願聞其詳。" 監軍曰: "王巡撫失守之後, 西㺚助兵, 已爲恢拓, 故奴賊退遁遼城矣。 但遼兵則恇劫喪膽, 無復振作, 當調發陝西
              㺚兵, 大軍齊會, 然後可定師期矣。" 王曰: "因小邦走回人聞‘關外以東, 盡爲賊藪’, 小邦臣民, 莫不喪膽。 (日夜憂憫。) 今聞大人之言, 深用喜慰。 但關外亦有兵馬耶? 所領將官誰耶?" 監軍曰: "戰敗將卒, 不許不
              入關, 故方屯關外, 而關內則(薊陣)二十萬(方)來屯。 將官則李懷信及杜松之姪, 以摠兵來守。 此則俺所知者, 而此外將官, 何能盡擧? 奴賊孤軍深入, 天朝大軍齊集, 則殲勦不難, 國王勿用憂慮。" 王曰: "熊經略、王巡撫今在何處?" 監軍曰: "熊經略
              聽勘, 王巡撫待罪, 而廣寧失守, 則專由於將官輕敵出戰。 (或致堕馬,) 終見失律敗衂, 此豈熊、
                王
              之罪哉?" 王曰: "水軍調發幾許, 咸集於我國耶? 亦(有)由他路而進(者)耶?" 監軍曰: "水軍調發之數則二萬, 而或由旅順而進, 或出來貴國而然, 其勢當咸集於貴國矣。" 王曰: "大人出告示, 嚴禁一路, 使小邦殘氓, 得免擾害, 小邦臣民, 咸服淸簡之政。 (不勝感激。)" 監軍曰: "一路屢受厚恩, 不勝未安。 (在開城府時, 接伴使已悉俺意矣。) 俺當正己, 禁約下輩, 而俺已先犯, 恐多貽弊, 俺何敢不爲盡力禁約乎? (俺之撥兒犯禁於定州者, 卽拿致棍打百二十, 更欲訪問重究, 而語言不通, 無由得聞。 方用嘆馬, 反承垂謝, 不勝慙愧。)" 王曰: "明日謁聖後, 欲行宴禮, 而但時氣向熱, 恐勞尊體。 (自前奉命東臨, 翌日行宴, 已成規例。)
              請明日行宴禮後, 明明從容謁聖(, 似爲便當例)。" 監軍曰: "俺上年十月, 乘舟浮海, 不得展謁文廟者, 今已半歲。 玆欲明日先行謁聖(, 明明日行宴禮)矣。" (王曰: "大人右文之誠則至矣。 但翌日行宴禮, 乃是弊邦二百年流來舊規, 願大人明日行宴禮後, 趁後日從容謁聖, 似爲便當。" 監軍曰: "勤敎至此, 明日謁聖後, 還到此處, 設行宴禮。 日晷方永, 雖往還後行禮, 亦有裕矣。" 王曰: "日晷雖永, 長程跋涉之餘, 一日疊行, 恐勞尊體。 明日行宴禮, 後日從當(渴聖)
                  〔謁聖〕
                , 亦未晩矣。" 監軍曰: "明日謁聖後歸路, 過王門不入, 實深未安。 當依命, 明日行宴禮, 明明謁聖後, 當歷謝。 第以回謝太遲爲未安耳。" 行十爵罷。)
地名: 定州 (平安道, 牧)
年: 1625.0

○乙未/體察使張晩, 自西路復命, 上引見于資政殿。 上曰: "奴賊形勢如何, 防守之事亦如何也?" 晩曰: "近無偵探往來, 奴賊情形, 無憑可聞。 以臣愚見, 似不必憂, 而防備軍兵甚少。 若有事變, 則黃海及平安兩道下番軍, 竝爲添入之意, 已言于副使。 水上各鎭, 若碧潼、渭原、理山、江界等邑, 防戍尤單弱, 賊若入寇, 抵當無策, 故亦已分送若干軍兵矣。" 上曰: "軍數如是草草, 將何以防守乎?" 晩曰: "沿江諸邑, 旣已把守。 定州牧使丁好恕以爲: ‘宣、郭之兵, 若付于己, 凌漢山城當以死守’ 云, 依其言許之。 寧邊本城, 闊大難守, 而判官洪鎬, 更爲修築, 城甚堅固, 且有兵三四千, 賊必難犯。 人民皆願入守, 士卒亦有激勵之心。 鎬之才局如此, 深可嘉也。 李莞
              
                〔以〕
              爲: "屯田于閑曠之地, 可得萬餘碩之穀’ 云矣。" 上曰: "義州防軍與兵民, 其數幾何?" 晩曰: "本府及邊堡之軍, 竝與村民而計之, 則幾至四五千矣。 渠以爲: ‘若得六七千兵, 則可以守之’ 云, 故旣已分送三千矣。" 上曰: "平壤城池, 倉卒修築, 能無欠缺乎?" 晩曰: "城堞完固, 砲樓材木, 亦已團聚, 似勝於黃州。 且此賊不解攻城, 苟得其人而守之, 則賊豈易犯乎?"
地名: 定州 (平安道, 牧)
年: 1626.0

○平安監司尹暄馳啓曰: "定州隨營牌金進走回言: ‘以金景瑞領下, 投虜八年, 今始逃還。’ 且言彼中事情曰: ‘副元帥金景瑞, 病死已三年矣。 都元帥姜弘立, 尙不剃頭, 故不給㺚女, 嫁以漢女生男。 韓潤兄弟, 變姓投奴, 老汗極其厚待, 卽以胡女嫁之’ 云。"
地名: 定州 (平安道, 牧)
年: 1627.0

○上引見姜弘立、朴蘭英。 弘立曰: "僨事之後, 頑命不死, 陷沒虜中, 今已九年。 復見天日, 不知所達。" 上曰: "虜情如何?" 弘立曰: "兵出不意, 未知所以, 而上年十月, 劉海、大海等, 來問於臣曰: ‘中原與我讎怨已深, 而以先汗亡、新汗立, 故尙有差人來修慶弔之禮, 朝鮮何不送人來耶?" 臣答曰: ‘我國, 與爾無怨, 果若聞知, 豈不送人? 但恐道路爲毛文龍所阻, 未及聞也。’ 其後劉海又來問, 臣以前意答之。 今年正月初七日, 臣與吳信男、朴蘭英、朴葵英等, 同在一處, 給馬、給裘曰: ‘當於軍中從行。’ 翌日始乃行軍。 過遼東三日, 虜將招問曰: ‘我令縛送毛文龍, 則朝鮮將從之乎?’ 臣答曰: ‘縛送則未可知, 而我國豈有顧惜之理?’ 云矣。 其明日, 臣等前進則義州已陷矣, 其翌日又陷凌漢。 在定州時, 胡將謂臣曰: ‘欲伻人爾國’云, 臣曰: ‘若伻人則我國必以爲幸。’ 胡將卽許之, 擇送不剃頭之人及臣奴於凌漢, 則不納而還。 及陷安州, 胡將又曰: ‘安州已陷, 亦不許和乎?’ 旣送文書之後, 不待二十七日之限, 又復動兵, 到平壤之後, 一半則欲還, 一半則以爲不可, 更欲動兵, 到中和則國書已來矣。 貴永介之子要土以爲: ‘朝鮮與我非讎, 旣破一道, 今又不可進兵。’ 諸將皆欲從之, 而首將稱王子者, 以爲不可, 遂進兵黃州。 其日朴雴先往, 報以遣使臣之言, 則諸胡皆喜, 及胡差還, 胡將發怒進兵。 聞使臣之來, 招臣等, 臣等進去, 則國書已拆矣。 彼賊每以臣事皇朝爲不可, 自見國書, 乃曰: ‘朝鮮二百年臣事皇朝之言, 極有信義。 若與之交好則可久矣。 今者臣叔父爲質, 故乃遣臣, 使之定和以來矣。" 尹昉謂弘立曰: "此果出於眞情耶?" 弘立曰: "平山糧草已盡, 須速回答, 可免深入之患。" 上曰: "劉海以何事出來耶?" 弘立曰: "劉海所求之物, 雖竭一國之力, 似難應副, 而不敢盡達。" 金瑬曰: "和若不成, 則渠欲何爲?" 弘立曰: "渠之兵鋒所及, 與夫歲月遲速, 未可知也。" 昉曰: "若定和則何以爲之云耶?" 弘立曰: "當自平山, 退留平壤, 待草長, 乃還云。" 上召朴蘭英曰: "可悉陳聞見。" 對曰: "賊情則弘立旣已盡達, 而自前汗時每言: ‘兩國通和, 則爾等當還。’ 常以客禮待之。 今之請和, 似是眞情。" 上曰: "欲和則當守信義, 今乃請和, 而一向進兵, 何也?" 蘭英曰: "自中亦有以進兵爲不可者, 自使臣入往之後, 軍中頗喜。 渠之所求雖多, 豈可盡副溪壑之慾乎?" 瑬曰: "旣已定和, 當卽退師, 而欲留平壤, 何也?" 蘭英曰: "渠等每言: ‘朝鮮當講和而已, 不可爲己有’ 云矣。"
地名: 定州 (平安道, 牧)
年: 1639.0

○鄭命壽請以定州官奴奉永雲, 爲本道守令, 朝廷從之。 永雲呈狀曰: "本以賤隷, 又無功勞, 方在母喪, 而以命壽妻族, 一朝掌印。 甘心於其請, 不顧通喪, 實切痛悶, 願收職牒云。" 終不就任所。 其後亦累次除職, 竝引分苦辭。
地名: 定州 (平安道, 牧)
年: 1642.0

○以奉永雲爲寧遠郡守, 從鄭命壽之請也。 永雲, 定州官奴, 而其妹被擄入瀋, 爲命壽之妻。 命壽之來, 輒增其秩, 由萬戶爲僉使, 皆不赴任。 及命壽到鳳城, 爲永雲欲得一縣, 言于鳳瑞, 及入往諸宰, 鳳瑞以別紙, 通于廟堂, 大臣建請以爲: "事係權宜, 似不可已。" 上以爲: "臨民之官, 與邊將不同, 決難開路。" 其後大臣固請, 上猶不許。 至是, 備局又啓曰: "連見西來密報, 前頭之事, 未知結末如何。 國事旣已至此, 緩急經權, 各有其宜, 隨時變通之擧, 恐不可已。 此非文字所敢盡達, 而事機甚緊, 敢此申稟。" 上不得已從之。
地名: 定州 (平安道, 牧)
年: 1646.0

○癸酉/平安監司朴遾馳啓曰: "延安人張雲毆打嫡母, 不奔生母之喪, 其父天繼往見於其所居, 則雲與其養子, 要於中路, 拔劍欲害之, 其父幸而脫走, 雲遂奪其父所乘馬及童奴而去。 今者就捕於定州云。" 朝廷遣前掌令李椲按之, 拿致禁府。 獄成, 正刑, 降延安府爲縣。
地名: 定州 (平安道, 牧)
年: 1680.0

○丁未/憲府啓曰: "臣等伏見幼學柳楘呈狀, 則楘以推奴事, 往定州地, 其叛奴多聚徒黨, 要於中路, 持劍斫剌, 意其已死, 棄諸抗中而去。 幸賴他人救護, 僅得生還, 而劍痕遍身, 至今尙存。 厥子明郁爲復父讎, 跟捕叛奴, 欲爲告官處置, 而適値空官, 不忍憤心, 急於復讎, 沈殺江中, 則本官枚報監司, 推覈三年, 啓下刑曹, 刑曹以不告官擅殺之罪, 邊遠定配矣。 上年七月疏決時, 得蒙放釋, 則其時權宰等, 多受厚賂於叛奴之族屬, 欺罔天聽, 誣飾獻議, 擬於死律, 屢加酷刑, 經年囚係, 期於必殺云。 請令攸司, 取考前後文案, 急速稟決, 俾無抱冤之弊。 魚川察訪柳壽芳曾爲平安都事時, 有秩高邑宰, 爲其弟地, 陰嗾壽芳, 托以災傷, 罷黜隣邑守令。 壽芳曲從, 竟罷其人, 前所云云之人, 果擬其邑首望。 壽芳之媚悅權貴, 循私蔑公, 故罷善治守令之狀, 誠極可駭。 請罷職不敍。"
                【秩高邑宰卽許積之弟秩也。 秩爲成川府使時, 爲庶弟稜, 圖除其隣邑守令之代, 嗾壽芳, 而爲此事云。】
              不從。